# **DECIZIA ETAPEI DE ÎNCADRARE**

## Nr. xxxx din xx.05.2020

Ca urmare a solicitării de emitere a acordului de mediu adresate de **SC AGRICOLA GRĂNICERI MANAGENING SRL** cu sediul în loc. Grăniceri, nr.576,jud. Arad, înregistrată la A.P.M. Arad cu nr. 3618/838/R/04.03.2019, în baza:

* **Legii 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
* **Legea apelor nr. 107/1996.**

autoritatea competentă pentru protecţia mediului A.P.M. Arad decide, ca urmare a consultărilor desfăşurate în cadrul şedinţei Comisiei de Analiză Tehnică din data de **13.11.2019**, că proiectul PNDR **„REALIZARE FORAJ DE EXPLORARE”,** propus a se realiza în: amplasat în jud. Arad, extravilanul loc. Pilu, CF300255,folosinţă actuală arabil în extravilan, conform Certificatului de urbanism nr. 11 din 19.12.2018 eliberat de Primăria Comunei Pilu, solicitare înregistrată la A.P.M Arad cu nr. 3618/838/R/04.03.2019**, nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

1. **Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a) proiectul se încadrează în prevederile Legii nr. 292/ 2018 privind evaluarea impactului anumitor proiecte publice şi private asupra mediului, **Anexa 2 pct. 1.** litera c) proiecte de gospodărirea apelor pentru agricultură, inclusiv irigaţii ~~şi desecări.~~

**1. Caracteristicile proiectului:**

1. **Dimensiunea şi concepţia întregului proiect:**

**Obiectul proiectului „ REALIZARE FORAJ DE EXPLORARE”,** se doreşterealizarea unui foraj de explorare, în vederea stabilirii debitelor medii şi maxime de apă exploatabile, precum şi a compoziției chimice a acesteia. Din datele obținute se va concluziona dacă în zonă se va putea realiza (sau nu) un sistem de irigații bazat pe sursa de apă subterană, numărul de foraje necesar pentru a iriga o anumită suprafaţă.

Amlasamentul este situat în extravilanul loc. Pilu, pe parcela identificată cu CF300255,actual teren arabil.

**Bilanţ teritorial:**

Se va realiza un foraj de explorare până la o adâncime de 15 m exploatându-se stratul freatic superior.

Debitul de apă exploatabil se va stabili prin pompări din forajul de explorare propus. În cazul că debitul exploatabil este corespunzător, forajul de explorarea va fi transformat ulterior în foraj de exploatare şi integrat într-un sistem de irigații.

Echiparea forajului, în vederea pompărilor experimentale, se va face cu o pompă submersibilă tip PEDROLLO 6SR44/4, un debitmetru şi un manometru adecvat.

#### Caracteristici foraj:

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Tip** | **Putere** | | **Q** | **m3/h** | 0 | 12 | 18 | 24 | 30 | 36 | 42 | 48 | 54 | 60 |
| **Kw** | **Hp** | **l/min** | 0 | 200 | 300 | 400 | 500 | 600 | 700 | 800 | 900 | 1000 |
| **6SR44/4 - PD** | 5.5 | 7.5 | **H metri** | | 47 | 44 | 42 | 40 | 37 | 34 | 31 | 27 | 23 | 18 |

#### -Conținut de nisip maxim 100 g/m³

#### -Adâncimea de utilizare până la 100 m sub nivelul apei

#### Funcționează:

#### -vertical,

#### -orizontal, cu următoarele limite: până la 12 etaje sau până la 11kW,

#### -porniri/oră: 20 la intervale regulate,

#### -flux de răcire motor minim 16 cm/s (0,5m/s la 30 kW),

#### -serviciu continuu S1.

#### Temperatura lichid pana la +35 °C.

Forajul va fi executat cu utilaj de săpare uscată, mobil.

**Accesul** pe teren se face din drum na’ional DN97.

**Amplasamentul propus se învecinează**:

-la nord: teren agricol,

-la sud: teren agricol,

-la vest: teren agricol și Cn 966 ANIF,

-la est: teren agricol și Cn 967 ANIF.

**b) Cumularea cu alte proiecte existente şi/sau aprobate:**

- în vecinătate sunt în prezent terenuri arabile extravilan;

**c) Utilizarea resurselor naturale, în special a solului, a terenurilor, a apei şi a biodiversităţii**,

- în etapa de realizare a lucrărilor nu se vor folosi resurse naturale,

- în etapa de funcționare, întreaga cantitate de resurse constă din apa din foraj.

**d) Cantitatea şi tipurile de deşeuri generate/gestionate**

Toate deşeurile generate în perioada de realizare a proiectului cât şi de folosinţă a obiectivului, vor fi colectate selectiv şi predate firmelor de specialitate pe baza contractelor încheiate cu acestea.

**În etapa de execuţie** a proiectului este posibil să se genereze următoarele tipuri de deşeuri:

- deşeuri municipale amestecate (deșeuri menajere);

- pământ şi pietre fără conținut de substanțe periculoase;

**În faza de funcționare a obiectivului:** municipale amestecate (deșeuri menajere).

e**) Poluarea şi alte efecte negative**; – în perioada de execuţie, temporar, se vor produce emisii de praf din surse mobile, inclusiv zgomot, dar fără impact semnificativ

În etapa de execuţie a proiectului, principalii poluanti ai solului proveniti din activitătile de constructie sunt:

-produse petroliere care pot ajung în sol ca urmare a unor pierderi accidentale datorate unor defecțiuni tehnice,

-pulberi în suspensie şi sedimentabile provenite din activitătile de execuţie a lucrărilor de construcție şi de la materialele de construcțe utilizate,

-emisii provenite de la arderea carburanților în motoarele unor utilaje (CO, NOx, SO2); gaze de eşapament provenite de la utilajele/mijloacele de transport implicate în activitatea de construcție,

Materialele folosite la realizarea lucrărilor sunt materiale nepoluate (agregate naturale, geomembrană) și nu vor ocupa suprafețe noi de teren.

În etapa de funcţionare a proiectului, principalii poluanți pot fi:

- apele uzate fecaloid menajere,

**Sursele de impurificare ale atmosferei**, caracteristice perioadei de construire, sunt:

În perioada de exceuție **sursele de poluanţi pentru aer:**

* pulberi în suspensie și sedimentabile provenite din activitătile de executie a lucrărilor de construcție proiectate și de la materialele de construcții utilizate,
* gaze de eşapament provenite de la utilajele/mijloacele de transport implicate în activitătile de construcții proiectate.

În perioada de funcționare **sursele de poluanţi pentru aer:**

* nu reprezintă sursă de poluare.

În perioada de realizare a lucrărilor, **zgomotul** va fi dat de activităţile autoutilajelor şi echipamentelor necesare executării lucrărilor, dar acesta se va resimţi pe perioade scurte de timp.

**Dacă se vor respecta condițiile de implementare ale planului, nu se vor depăși limitele de calitate ale factorilor de mediu.**

**f) Riscurile de accidente majore şi/sau dezastre relevante** pentru proiectul în cauză, inclusiv cele cauzate de schimbările climatice, conform informaţiilor ştiinţifice:

* activitatea nu se va încadrează sub incidenţa Legii 59/2016 pivind controlul asupra pericolelor de accident major în care sunt implicate substanţe periculoase.

**g) Riscurile pentru sănătatea umană** - nu va fi afectată sănătatea umană, distanţa până la zona de locuinţe cea mai apropiată este de 3 km.

**2. Amplasarea proiectului**

1. **utilizarea actuală şi aprobată a terenului**

* folosinţă actuală teren arabil, conform cu Certificatului de urbanism nr. 11 din 19.12.2018 eliberat de Primăria Comunei Pilu,
* terenu situat în extravilan pe teritoriul administrativ al localităţii Pilu, pe parcela identificată cu CF300255,

1. **bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia**

-realizarea forajului, în cazul în care pompările experimentale dau rezultate satisfăcătoare, va fi urmată de este o continuare prin realizarea unui sistem de foraje şi a unui canal de irigații. În cazul în care pompările experimentale nu confirmă existența unor debite exploatabile, forajul va fi sigilat.

1. **capacitatea de absorbţie a mediului natural, acordându-se o atenţie specială următoarelor zone**

* zonele umede, zone riverane, guri ale râurilor – proiectul nu este amplasat în zone umede, zone riverane sau guri ale râurilor,
* zonele costiere şi mediul marin – proiectul nu este amplasat în zonă costieră,
* zonele montane şi forestiere – proiectul nu este amplasat în zonă montană sau cu vegetație forestieră,

arii naturale protejate de interes naţional, comunitar, internaţional – amplasamentul se suprapune cu situl Natura 2000, ROSCI 0231 Nădab – Socodor – Vărşand, ROSPA 0015 Câmpia Crişului alb şi a Crişului Negru. Pe terenurile în cauză există culturi agricole (grâu – la data verificării amplasamntului). Nu au fost observate plante sau animale care să justifice încadrarea în situl Natura 2000. Terenul se află la o distanţă de 500-600 m de DN79 cu circulaţie intensă. Nu se estimează interferențe cu specii protejate.

* zone clasificate sau protejate conform legislaţiei în vigoare cum sunt: zone de protectie a faunei piscicole, bazine piscicole naturale si bazine piscicole amenajate etc.– proiectul nu este amplasat în zone clasificate sau protejate,
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu sunt informaţii referitoare la depăşirea standardelor.
* zonele cu o densitate mare a populaţiei – proiectul se situează în extravilanul localităţii, la distanţă de cca 3 km faţă de prima localitate,
* peisaje şi situri importante din punct de vedere istoric, cultural sau arheologic – nu sunt în zonă.

**3. Tipurile şi caracteristicile impactului potenţial**

**a) importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată;

- proiectul se va realiza pe teren arabil în extravilan, zona de impact va fi limitată exclusiv la amplasament, iar impactul va fi redus în condiții normale de funcționare.

**b) natura impactului**

În perioada de execuție a proiectului impactul asupra factorilor de mediu va fi redus, sursele de poluare fiind lucrările propuse prin proiect, menţionate la punctul I.1.e.

În perioada de funcționare:

- toate deşeurile generate vor fi colectate selectiv şi predate firmelor de specialitate pe baza contractelor încheiate cu acestea.

**c) natura transfrontalieră a impactului**

- proiectul nu intră sub incidența Convenției privind evaluarea impactului asupra mediului în context transfrontier și nu se regăsește în anexa nr. I – „Lista activităților propuse” din Legea nr. 22/2001;

**d) Intensitatea şi complexitatea** **impactului**

- redusă în cazul respectării tuturor măsurilor prevăzute, având în vedere argumentele menţionate la pct. 1 şi 2;

**e) Probabilitatea impactului**

- în perioada de execuţie a proiectului impactul lucrărilor asupra factorilor de mediu va fi temporar;

- în perioada de funcţionare impactul asupra factorilor de mediu va fi redus, conform datelor furnizate prin proiect;

**f) Debutul, durata, frecvenţa şi reversibilitatea preconizate ale impactului**

- impact redus, în perioada de execuţie, respectiv de funcţionare;

**g) Cumularea impactului cu impactul altor proiecte existente şi/sau aprobate** –

- realizarea forajului, în cazul în care pompările experimentale dau rezultate satisfăcătoare, va fi urmată de este o continuare prin realizarea unui sistem de foraje şi a unui canal de irigații, În cazul în care pompările experimentale nu confirmă existența unor debite exploatabile, forajul va fi sigilat.

1. **Motivele pe baza cărora s-a stabilit necesitatea neefectuării evaluării adecvate sunt următoarele:**

- datorită faptului că terenul este cultivat şi rămâne în continuare teren arabil şi a faptului că este amplasat în vecinătatea drumului de circulaţie DN 79, nu sunt prevăzute habitate care ar putea să fie afectate prin lucrările propuse prin proiect, nu vor fi diminuate suprafeţele de teren sau obiectivele de conservare din siturile Natura 2000.

**III. Motivele pe baza cărora s-a stabilit că nu este necesitatea efectuarea evaluării impactului asupra corpurilor de apă sunt următoarele:**

Ca urmare a impactului redus a fost emis Avizul de gospodărire a apelor nr. C 53/06.03.2020, emis de cătere AN Apele Române – Administraţia Bazinală de Apă Crişuri.

**Condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

**Măsurile pentru diminuarea poluării aerului sunt:**

**În perioada de construcţie:**

* folosirea utilajelor/mijloacelor de transport silenţioase, performante și adecvate, care să respecte normele Euro,
* verificarea periodică a stării tehnice a utilajelor și mijloacelor de transport;
* stropirea periodică a căilor de acces, în vederea reducerii poluării cu praf;
* folosirea prelatelor este indicată si pentru protectia temporară a unor depozite de materiale, de actiunea vântului;
* folosirea autobasculantelor acoperite cu prelată pentru transportul materialelor pulverulente, susceptibile antrenării/spulberării de vânt;
* scurtarea duratei de execuţie a proiectului pentru diminuarea duratei de manifestare a efectelor negative asupra factorilor de mediu şi asupra populaţiei din zonă.

**Măsuri pentru diminuarea poluării solului şi apelor:**

În perioada de construcţie:

-eliminarea pericolului infestării solului cu produse petroliere, prin luarea de către constructor a tuturor măsurilor necesare pentru întreţinerea corespunzătoare a utilajelor,

-se recomandă ca zona de staţionare a utilajelor, să se prevadă cu material absorbant (nisip, rumeguş), pentru a prevenii infiltraţiile materialelor poluante în sol,

-verificarea stării tehnice a utilajelor și mijloacelor de transport, semnalizări și marcaje de circulatie, alimentarea cu carburanți şi reparații în spații special amenajate situate înafara şantierului,

-alimentarea cu carburanţi a utilajelor se va face la unităţi autorizate,

-utilajele şi mijloacele auto folosite nu se vor spăla în zonele de lucru, doar la societăţi autorizate în acest scop,

-nu este necesară amplasarea de toalete ecologice dat fiind proximitatea sediului titularului.

**Măsuri de diminuare a impactului ca urmare a generării deşeurilor:**

În perioada de construcţie:

-deșeurile generate în perioada de execuție a lucrărilor de construcție proiectate sunt deșeuri care pot fi valorificate prin societăţi autorizate (deșeurile de ambalaje, deșeuri metalice, etc),

-pentru asigurarea unui nivel de protectie adecvat pentru om si mediu, reviziile tehnice ale utilajelor/mijloacelor de transport utilizate în perioada de construire (schimburile de ulei, înlocuirea filtrelor de ulei, lichidului de frână, antigelului, înlocuirea acomulatorilor uzati, anvelopelor uzate etc) se vor realiza în ateliere service specializate autorizate şi **nu** în organizarea de şantier.

-deșeurile municipale amestecate se vor elimina prin agenți economici autorizați specializați în salubrizare,

-evacuarea ritmică a deșeurilor din zona de generare, în vederea evitării formării de stocuri și amestecării diferitelor tipuri de deșeuri între ele,

-alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri,

-transportul tuturor deșeurilor se va face cu mijloace de transport etanșe și acoperite, astfel încât să se evite scurgerea sau împrăștierea deșeuri pe drumurile publice,

-se vor respecta prevederile H.G. nr. 1061/2008 privind transportul deșeurilor periculoase și nepericuloase pe teritoriul României, se interzice abandonarea deșeurilor pe traseu și/sau depozitarea în locuri neautorizate;

-este interzisă depozitarea temporară a deșeurilor, în alte locuri decât cele specialamenajate pentru depozitarea acestora; toți angajatii vor fi instruiți în acest sens,este interzisăincinerarea deseurilor pe amplasament;

-este interzisă depozitarea temporară a deşeurilor, în alte locuri decât cele special amenajate pentru depozitarea acestora; toti angajaţii vor fi instruiţi în acest sens.

În perioada de funcţionare:

-deșeurile produse se vor colecta separat, pe categorii, astfel încât să poată fi preluate și transportate în vederea depozitării conform criteriilor prevăzute în Ordinul MMGA nr.95/ 2005 sau în vederea unei eventuale valorificări; se vor asigura facilități de depozitare, care va consta în construirea unei platformă betonată destinată colectării selective a deșeurilor menajere,

**Măsuri de diminuare a impactului asupra populației şi sănătății populației:**

În perioada de construcţie: pentru prevenirea sau reducerea poluării așezărilor umane din zona limitrofă proiectului, a drumurilor de acces spre/dinspre zona de lucru este necesară acoperirea cu prelate a basculantelor pe timpul transportului materialelor și restrictionarea vitezei autobasculantelor.

**Măsurile şi condiţiile de realizare a proiectului în vederea protecției apei:**

Conform Avizului de gospodărirea apelor nr. C 53/06.03.2020, emis de cătere AN Apele Române – Administraţia Bazinală de Apă Crişuri:

- adâncimea pentru forare este de 15 m ,

- ampalarea va fi la cca. 70-80 m distanţă faţă de orice alt foraj similar dun zonă, pentru evitarea interferenţelor în exploatare,

- efectuarea obligatorie a investigaţiilor geofizice pentru identificarea corectă a limitelor formaţiunilor acvifere,

- recoltarea de probede apă pentru analize fizico – chimice privind calitate apei,

- în timpul procesului de foraj, cât şi după aceea este strict interzisă evacuarea de ape uzate menajere sau tehnologice în apele de suprafaţă sau subterane,

Alte măsuri:

- vor fi respectate prevederile din Studiul hidrologic,

- nu se vor diminua suprafeţelede teren sau obiectivele de conservare din siturile Natura 2000.

**Documentaţia conţine:**

* Notificarea nr. 3618/838/R/04.03.2019,
* Certificatului de urbanism nr. 11 din 19.12.2018 eliberat de Primăria Comunei Pilu şi Certificatului de urbanism refăcut ,
* Planşe anexe la Certificatul de urbanism,
* OP nr.1/25.09.2020 privind tariful de mediu privind etapa de încadrare a proiectului în procedura de evaluare a impactului asupra mediului,
* OP nr. 1/01.03.2020 privind tariful de mediu,

- Decizia etapei de evaluare iniţială nr. 4616 din 09.04.2019,

- Memoriu de prezentare,

- Punct de vedere – planşă, eliberată de CFM Biodiversitate,

- Procesul verbal nr. 20489/13.11.2019, întocmit în baza şedinţei Comisiei de Analiză Tehnică

**Actele/avizele emise de autorităţile implicate:**

- Extras de Carte Funciara: CF300255,

- Adresa nr. 177685/30.09.2019 înaintare memoriu către membrii CAT,

- Avizului de gospodărirea apelor nr. C 53/06.03.2020, emis de cătere AN Apele Române – Administraţia Bazinală de Apă Crişuri,

- Punct de vedere nr.18598/03.04.2020 emis de cătere AN Apele Române – Administraţia Bazinală de Apă Crişuri,

- Punct de vedere nr.2336/04.10.2019 emis de GNM,

- Acord de principiu nr.1215/27.04.2020 eliberat de A.N.I.F. Arad,

- Punct de vedere nr.8794/12.04.2020 emisă de către Direcţia pentru Agricultură a judeţului Arad.

**Informarea şi participarea publicului la procedura de reglementare:**

- Anunţ public privind depunerea solicitării de emitere a acordului de mediu afişat pe site-ul APM Arad în data de 01.09.2019,

- Anunţ public privind depunerea solicitării de emitere a acordului de mediu publicat în cotidianul "Jurnalul cotidian naţional" din 31.10.2019 (înregistrat la APM Arad cu nr.21222/27.11.2019),

- Anunţ public privind decizia etapei de încadrare publicat în cotidianul Jurnalul Arădean, din 19.05.2020,

- Anunţ public privind publicarea proiectului Deciziei etapei de încadrare, afişat pe site-ul APM Arad în data de 25.06.2020.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Potrivit HG 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, **ART. 8 “(2)** Agenţiile judeţene pentru protecţia mediului au următoarele atribuţii principale:

**ii)** urmăresc îndeplinirea cerinţelor legislaţiei de mediu din actele de reglementare emise şi, în cazul constatării unor neconformităţi, iau măsurile care se impun, potrivit competenţelor stabilite de legislaţia în vigoare;”.

ii) urmăresc îndeplinirea cerinţelor legislaţiei de mediu din actele de reglementare emise şi, în cazul constatării unor neconformităţi, iau măsurile care se impun, potrivit competenţelor stabilite de legislaţia în vigoare;

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului revine în întregime titularului proiectului.

Prezentul act nu exonerează de răspundere proiectantul şi constructorul în cazul producerii unor accidente în timpul execuţiei lucrărilor.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii.

Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

La finalizarea investiţiei titularul proiectului/activităţii are obligaţia notificării Agenţiei pentru Protecţia Mediului Arad pentru întocmirea Procesului-verbal de verificare a condiţiilor impuse prin prezenta decizie, în conformitate cu prevederile art. 43 alin (3) din Legea nr. 292/2018 și să solicite înainte de începerea activității emiterea autorizației de mediu.

Prezenta decizie conține unsprăzece (8) pagini și a fost redactată în două (2) exemplare originale.

**DIRECTOR EXECUTIV,**

**Dana Monica DĂNOIU**

Şef Serviciu A.A.A. Adina **ORĂŞAN**

Întocmit, Carmen **MICU**

Sef birou C.F.M. Nicoleta **POTREA**

Întocmit, Maria **LACSAN**